റബര് പുരയ്ക്ക് തീപിടിച്ചു ഒന്നര ലക്ഷം രൂപയുടെ നഷ്ടം ചെങ്ങന്നൂര്: റബര് പുരയ്ക്കു തീപിടിച്ച് ലക്ഷങ്ങളുടെ നഷ്ടം. ആലാ കുളിക്കാംപാലം മൂലോത്തറയില് വീട്ടില് ഫാ. ഐ.ജെ. മാത്യുവിന്റെ വീടിനോടു ചേര്ന്ന റബര് പുരയ്ക്കാണ് തീപിടിച്ചത്. ബുധനാഴ്ച രാവിലെ 9.30 നോടെയാണ് സംഭവം. റബര് ഉണക്കുന്ന മെഷീനില് നിന്നുമാണ് തീ പടര്ന്നത്. ഒരേ സമയം 300 റബ്ബര്ഷീറ്റുകള് ഉണക്കാന് സാധിക്കുന്ന മെഷീന് ആണിത്. തീ ആളിപ്പടര്ന്നതോടെ ഇതില് ഉണ്ടായിരുന്ന റബര്ഷീറ്റുകളും റബര് പുരയുടെ ജനലുകളും കതകുകളും കത്തിനശിച്ചു. കെട്ടിടത്തില് നിന്നും തീയും പുകയും ഉയരുന്നതു കണ്ട് വീട്ടുകാര് വിളിച്ചറിയിച്ചതനുസരിച്ച് ചെങ്ങന്നൂരില്നിന്ന് എത്തിയ ഒരു യൂണിറ്റ് ഫയര്ഫോഴ്സും നാട്ടുകാരും ചേര്ന്നാണ് തീയണച്ചത്. ഒന്നര ലക്ഷം രൂപയുടെ നഷ്ടം കണക്കാക്കുന്നു.